OzLabs/hebrew-wiki-articles huggingface dataset:
ג'יימס מרסטרס

ג'יימס וסלי מרסטרס (באנגלית: James Wesley Marsters; נולד ב-20 באוגוסט 1962 בגרינוויל, קליפורניה) הוא שחקן, מדבב ומוזיקאי אמריקני. התפרסם בדמות ספייק הערפד בסדרות "באפי ציידת הערפדים" ו"אנג'ל". 

== ביוגרפיה ==
מרסטרס נולד לאם עובדת סוציאלית ואב כומר. הוא גדל עם אחיו ואחותו במודסטו, שם שיחק לראשונה בכיתה ד' בתפקיד איה בהצגה "פו הדב" ולמד תיאטרון בתיכון גרייס דייוויס , בו השתתף בהצגות ומחזות זמר.

למד בקונסרבטוריון במכללת אלן הנקוק בסנטה מריה. לאחר מכן עבר לניו יורק ולמד שנתיים בבית הספר ג'וליארד.

== פילמוגרפיה ==
=== קולנוע ===
{| class="wikitable"
!שנה
!סרט
!דמות
|-
|1999
|הבית על הגבעה הרדופה
|צלם
|-
|1999
|דרכים מפותלות
|בילי ג'ונסון
|-
|2002
|Chance
|סימון
|-
| rowspan="2" |2007
|Shadow Puppets
|ג'ק
|-
|נ.ב. אני אוהב אותך
|ג'ון מקארת'י
|-
|2009
|Dragonball Evolution
|פיקולו 
|-
|2015
|Dudes & Dragons
|לורד טנסלי
|}

=== טלוויזיה ===
{| class="wikitable sortable"
!שנה
!שם
!דמות
! class="unsortable" |הערות
|-
|1992–1993
|חשיפה לצפון
|
|2 פרקים
|-
|1995
|Medicine Ball
|מיקי קולינס
|
|-
|1997
|Moloney
|בילי או'הרה
|
|-
|1997–2003
|באפי ציידת הערפדים
| rowspan="2" |ספייק
|
|-
|1999–2004
|אנג'ל
|
|-
|1999
|מילניום
|אריק סוואן
|
|-
|2001
|The Enforcers
|צ'ארלס
|מיני סדרת טלוויזיה
|-
|2001
|Strange Frequency
|מיטץ' בראנד
|
|-
|2001
|אנדרומדה
|
|
|-
|2004
|The Mountain
|טד טאני
|
|-
|2005
|Cool Money
|בובי קומפורט
|
|-
|2005–2010
|סמולוויל
|מילטון פיין
|
|-
|2007–2008
|ללא עקבות
|גראנ מארס
|
|-
|2007
|Saving Grace
|דאדלי פיין
|
|-
| rowspan="2" |2008
|טורצ'ווד
|ג'ון הארט
|
|-
|המצוד אחר הרוצח מגרין ריבר
|טד בנדי
|מיני-סדרה
|-
| rowspan="4" |2009
|Moonshot: The Flight of Apollo 11
|באז אלדרין
|סרט טלוויזיה
|-
|High Plains Invaders
|סאם דנוויל
|סרט טלוויזיה
|-
|מספ7ים
|דמיאן לייק
|
|-
|שקר לי
|פולאק
|
|-
|2010
|Caprica
|ברנבאס גרילי
|
|-
|2010–2014
|הוואי חמש-אפס
|ויקטור הס
|
|-
| rowspan="2" |2011
|על טבעי
|דונלד סטארק
|
|-
|Three Inches
|טרוי המילטון
|
|-
|2012
|Metal Hurlant Chronicles
|בראד דייוויס
|
|-
| rowspan="2" |2013
|להקת החתונות
|דקלן הורן
|
|-
|מחסן 13
|בנט סאטון
|
|-
| rowspan="2" |2014
|Metal Hurlant Chronicles
|דוק רוואן
|
|-
|המכשפות מאיסט אנד
|
|
|-
|2015
|The Devil You Know
|ג'ורג' בורוז
|
|-
|2017–2019
|Runaways
|
|
|-
| rowspan="2" |2020
|The Order
|קסאבייר
|
|-
|סיפורים של ברווזים
|
|
|}

=== דיבוב ===
{| class="wikitable"
!שנה
!שם
!דמות
!הערות
|-
|2003
|ספיידרמן: סדרת האנימציה החדשה 
|סרג'י
|שני פרקים
|-
|2007
|סופרמן: דומסדיי 
|לקס לות'ר
|סרט DVD
|-
|2008
|Star Wars: The Clone Wars
|פארו ארגיוס
|פרק אחד
|-
|2009
|The Super Hero Squad Show
|מיסטר פנטסטיק
|חמישה פרקים
|-
| rowspan="2" |2013
|Scooby-Doo! Mystery Incorporated
|(דמויות שונות)
|פרק אחד
|-
|אולטימייט ספיידרמן: סדרת האנימציה 
|קורבאק

צ'יטאורי 
|פרק אחד
|-
|2018
|דרגון בול סופר
|זאמאס 
|15 פרקים
|}

== קישורים חיצוניים ==

* 

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:מוזיקאים אמריקאים
קטגוריה:בוגרי בית הספר ג'וליארד
קטגוריה:אמריקאים שנולדו ב-1962
קטגוריה:זוכי פרס סאטורן לשחקן משנה בטלוויזיה
אוד (מיתולוגיה נורדית)

אוד או אודר (בנורדית עתיקה: Óð או Óðr) הוא ישות במיתולוגיה הנורדית הקשורה לאלה פריה. מחזור העולם והאדה הפרוזאית, ששניהים נכתבו על ידי סנורי סטורלסון, מתארים את אוד כבעלה של פריה ואבי בתה הנוס (Hnoss). מחזור העולם גם מוסיף שלזוג הייתה בת נוספת, גרסמי (Gersemi, משמעות שני השמות בנורדית עתיקה היא "אוצר"). על אוד גם מסופר באדה הפואטית, שליקטה במאה ה-13 מקורות מוקדמים יותר. בקרב חוקרים כיום השערה נפוצה על מהותו של אוד היא שהיא קשורה לאודין ושהוא בעצם גילום והאנשה כלשהי שלו, בגלל הדמיון ביניהם. 

==אטימולוגיה==
יכול להיות ששם העצם óðr בנורדית עתיקה הוא המקור לשם האל Óðinn, ומשמעותו דעת, רוח, נשמה. בנוסף משמעות óðr יכולה להיות שיר (בשני המובנים) והשראה, והמילה קשורה ל"בעלות". המילה התפתחה מפרוטו-גרמאנית וקשורה למילים גותיות, גרמניות עיליות עתיקות (גרמניות עתיקות) ואנגליות עתיקות שמשמעותן "געשני, אחוז", "זעם, טירוף", "זעם, כלבת" ו"שיר, זעקה, קול, רהיטות".

משמעות המילים הללו יכולה להצביע על התפקידים השונים שלאוד או אודין היו במיתולוגיה הנורדית ובמיתולוגיות הקשורות אליהן.

המילה בסופו של דבר מגיעה מפרוטו-הודו-אירופאיות, מילה ששורשה מופיע גם במילה בלטינית ובמילה בסנסקריט.

קטגוריה:מיתולוגיה נורדית
שאנדור ראדו (שחקן)

שַאנְדוֹר רַאדוֹ (בהונגרית: Radó Sándor; רחיב, אוקראינה, 3 במאי 1891 – בודפשט, דצמבר 1944) היה שחקן תיאטרון, וקומיקאי יהודי הונגרי, שנולד באזור זקרפטיה (אז האימפריה האוסטרו-הונגרית, כיום אוקראינה). נרצח בשואה.

==קורות חיים==
ראדו התחיל את הקריירה שלו בתיאטרון הילדים של ז'יגמונד פלד ובמקביל למד בבית הספר הלאומי האקדמיה למשחק. הופיע לראשונה על הבמה עם שאנדור קרמר בשנת 1908. אחר כך עבר לסובוטיצה, סרביה בשנת 1909, ובשנים 1910 ל־1912 שיחק בקברט בונבונייר באוראדיה, הונגריה (כיום רומניה). מאותו זמן היו תחנות רבות בחייו המקצועיים, רובן ככולן בהונגריה: מועדון הלילה טרוקדרו בודפשט (1912-1913), קברט אפולו (1915), הגרניום (1919), אמקה (1921-1923), טרוקדרו החדש (1922), פאון (1923), תוכי (1924). במהלך חייו היה חבר במספר רב של תיאטראות: שדרת אנדראשי (1925–1933), תיאטרון האופרטה של בודפשט (1927–1929, 1930-1930), קברט ניו יורק (1930- 31), תיאטרון הקומדיה של בודפשט (1934-1938) והווריאטי הקמרי (1940). בשל החוק היהודי השני הוא הורשה לשחק משנת 1940 רק במסגרת הפעילות של אומיקה - ההתאחדות הלאומית היהודית-הונגרית לחינוך. בשנת 1944 הפך לקורבן טרור של אנשי מפלגת צלב החץ ונרצח על ידם.

== תפקידיו החשובים ==
* חיילי הקיסר Szedlacsek (Földes I.: A császár katonái)
* אני ואחי הקטן Komor (Eisemann M.: Én és a kisöcsém)
* מימי Mixer (Fényes Sz.: Mimi)

== ספרו ==
* נא לצחוק! Tessék nevetni! (Faragó Imre ny., Budapest, 1942)

== לקריאה נוספת ==
* [http://mek.niif.hu/02100/02139/html/sz22/43.html הלקסיקון לאומנות הבמה]. Magyar színházművészeti lexikon
* [https://opac-nevter.pim.hu/record/-/record/PIM68416 המוזאון לספרות על שם] פטפי. Petőfi Irodalmi Múzeum

==קישורים חיצוניים==

== הערות שוליים ==

קטגוריה:קומיקאים יהודים הונגרים
קטגוריה:שחקני תיאטרון יהודים הונגרים
קטגוריה:יהודים בשואה: הונגריה
קטגוריה:שחקני קולנוע וטלוויזיה יהודים הונגרים
קטגוריה:יהודים מרוסיה הקרפטית
קטגוריה:שחקנים שנספו בשואה
קטגוריה:משתתפי פעילות האומנות אומיקה
קטגוריה:הונגרים שנולדו ב-1891
קטגוריה:הונגרים שנפטרו ב-1944
רכבת נושאת רכב

בתוך רכבת נושאת רכב לטווח קצר שעוברת מתחת ל[[תעלת למאנש שבין צרפת לבריטניה.]]
רכבת נושאת רכב או מוטורייל (באנגלית: motorail) היא רכבת נוסעים המאפשרת לנוסעים להעלות את רכביהם יחד איתם לנסיעה. הנוסעים נוסעים בקרונות נוסעים רגילים (או בקרונות שינה בנסיעות ארוכות יותר) והרכבים מועמסים על קרונות משא, לרוב באותה רכבת.

קיימות רכבות נושאות המיועדות למרחקים קצרים שבהם נשארים בעלי הרכבים בתוך רכבם ואינם יורדים אל הרכבת; רכבות אלו נקראות "Car shuttle train", שפירושו "רכבת הסעים". אלו נפוצות בעיקר במעבר מעל או מתחת נהרות ומיצרים כמו מנהרת תעלת למאנש שבמנהרה תחתיה פועל שירות העברת כלי רכב בתשלום.

סוג שני של רכבות אלו מכונה "Car-carrying train". אלו משמשות לנסיעות ארוכות וכוללות קרונות נוסעים ולעיתים אף קרונות שינה.

== קישורים חיצוניים ==

== הערות שוליים ==

קטגוריה:רכבות לפי סוג
Baccara

Baccara (בעברית: באקארה) הוא אלבום האולפן הראשון של צמד זמרות הפופ הספרדיות באקארה . האלבום יצא לאור ב-21 באוקטובר 1977, על ידי חברת התקליטים RCA רקורדס. מתוך האלבום יצא השיר "Yes Sir, I Can Boogie" שזכה להצלחה בינלאומית, כאשר הפך לאחד מעשרת השירים הנמכרים ביותר בכל הזמנים.

עם יציאתו, נכנס האלבום אל המקום הראשון במצעדי האלבומים שבפינלנד, נורווגיה ושווייץ.

== רקע והפקה ==
האלבום הופק על ידי רולף סוג'ה, ושיריו נכתבו על ידי פזמונאים שונים, בהם, פרנק דוסטל, אגוסטין לארה וג'ון אובראיין-דוקר. באתר האינטרנט AllMusic, סקרו את האלבום בחיוב, תוך שהעניקו לו ציון שלושה שלושה כוכבי זהב מתוך חמישה.

בשוודיה נמכר האלבום בכ-322,000 עותקים, מה שהופך אותו לאחד מהאלבומים הנמכרים ביותר בכל הזמנים במדינה.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!נורווגיה (IFPI Norway)
|זהב
|40,000
|-
!פינלנד (Musiikkituottajat)
|פלטינה
|115,000
|-
!שוודיה (GLF)
|
|322,000
|}

== קישורים חיצוניים ==

== הערות שוליים ==

קטגוריה:אלבומי באקארה
קטגוריה:אלבומי בכורה מ-1977
מחוז אל-ג'וף

אל-ג'וף (בערבית: منطقة الجوف) הוא מחוז בצפון ערב הסעודית. המחוז משתרע על פני כ-100,200 קמ"ר ולפי מפקד האוכלוסין האחרון משנת 2022 מתגוררים בו 595,822 בני אדם. בירת המחוז היא העיר סכאכא. המחוז גובל בירדן מצידו המערבי.

==קישורים חיצוניים==

* 

==הערות שוליים==

אל-ג'וף
אורי דאובה

אורי דאובה הוא קצין בצה"ל בדרגת אלוף-משנה, המשמש מפקד עוצבת ברעם. קודם לכן שימש מפקד חטיבה 226, קצין אג"ם של עוצבת האש ומפקד גדס"ר צנחנים.

== ביוגרפיה ==
דאובה נולד גדל וגר בקיבוץ עין צורים. עם גיוסו לצה"ל בשנת 2001, התנדב לצנחנים ושובץ בגדוד 890. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 890 ומונה למפקד מחלקה והוביל אותה בלחימה כנגד הטרור הפלסטיני באינתיפאדה השנייה. בהמשך מונה למפקד פלוגה בגדוד ולחם במלחמת לבנון השנייה. בין השנים 2009–2011 שימש כמפקד פלנ"ט צנחנים ובהמשך לחם במבצע צוק איתן. בשנים 2015–2017 שימש מפקד גדס"ר צנחנים. לאחר מכן שימש כקצין אג"ם של עוצבת האש. באוגוסט 2019 מונה למפקד חטיבה 226. ב-27 ביולי 2022 מונה למפקד עוצבת ברעם.

שלושת אחיו גם הם קצינים: חנוך דאובה, קצין שריון בדרגת אל"ם, כיהן כמפקד חטיבת קרייתי ובעל עיטור העוז. ניב דאובה קצין בדרגת אל"ם המשמש מפקד חטיבת קרייתי. ועידן דאובה קצין בדרגת רס"ן.

== חיים אישיים ==
דאובה נשוי ואב לארבעה. בעל תואר ראשון ושני במדעי המדינה מאוניברסיטת חיפה.

== קישורים חיצוניים ==

* 

== הערות שוליים ==

קטגוריה:מפקדי גדודים בחטיבת הצנחנים
קטגוריה:מפקדי חטיבה 226
קטגוריה:מפקדי עוצבת ברעם
קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:עין צורים: אישים
קטגוריה:ישראלים שנולדו ב-1982
קטגוריה:מפקדי חטיבות במלחמת חרבות ברזל
פרנסיס קיירמה

פרנסיס קיירמה (באנגלית: Francis Kyeremeh; נולד ב-22 ביוני 1997) הוא כדורגלן גנאי המשחק בעמדת הקשר ההתקפי בסרייבו.

==קריירה==
קיירמה התחיל את הקריירה שלו בברונג אהארו סטארס ממולדתו, ובקיץ חתם בקבוצת יגודינה מליגת העל הסרבית. ב-13 בספטמבר 2015 ערך את הופעת הבכורה שלו בקבוצה, בניצחון 2–0 על OFK בלגרד, בו גם כבש את שער הבכורה שלו. במהלך העונה שיחק במקביל גם בקבוצת הנוער של המועדון, ובקבוצה הבוגרת ערך בסך הכל 23 הופעות ליגה, בהן כבש שלושה שערים.

בקיץ חתם קיירמה לשלוש שנים ברדניק סורדוליצה. ב-26 באוגוסט 2016 ערך את הופעת הבכורה שלו בקבוצה, בהפסד 0–1 למטלאק גורניי מילנובאץ. ב-8 באפריל 2017 הורחק בהפסד 1–2 לפרטיזן בלגרד. בסך הכל שיחק קיירמה שלוש שנים במועדון, במהלכן ערך 90 הופעות בליגת העל הסרבית, וכבש ארבעה שערים.

ב-30 ביולי 2019 הגיע קיירמה לישראל ונבחן במדי הפועל תל אביב בהפסד 2–3 למ.ס. אשדוד בגביע הטוטו, בו גם הבקיע את שער הבכורה שלו במועדון. למחרת חתם קיירמה לעונה אחת בהפועל תל אביב, עם אופציה לעונה נוספת. ב-23 בספטמבר 2019 ערך את הופעת הבכורה שלו בליגת העל, כשנכנס כמחליף בהפסד 0–3 להפועל באר שבע. את שער הבכורה שלו בליגת העל כבש ב-6 באוקטובר 2019, במשחק מול הפועל רעננה שהסתיים בתיקו 2–2. הוא שוחרר מהקבוצה בינואר 2020.

במרץ , חתם בז'לגיריס וילנה מליגת העל הליטאית.

==קישורים חיצוניים==

==הערות שוליים==

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני יגודינה
קטגוריה:כדורגלני הפועל תל אביב
קטגוריה:כדורגלני ז'לגיריס וילנה
קטגוריה:כדורגלני סרייבו
קטגוריה:כדורגלנים זרים בישראל
קטגוריה:גנאים שנולדו ב-1997
ג'ון גלאבר

ג'ון סורסבי גלאבר ג'וניור (באנגלית: .John Soursby Glover Jr; נולד ב-7 באוגוסט 1944) הוא שחקן ומדבב אמריקאי שהתפרסם בשל תפקידי נבל רבים, בעיקר דמותו של ליונל לות'ר, אביו של לקס לות'ר בסדרת הטלוויזיה "סמולוויל".

== ביוגרפיה ==
גלאבר נולד בעיר קינגסטון שבמדינת ניו יורק וגדל בסולסברי, מרילנד, שם למד בתיכון ויקומיקו ובאוניברסיטת טאוסן . לאחר מכן למד בבית הספר למשחק בוורלי הילס פלייהאוס שבבוורלי הילס, קליפורניה.

ב-2016 התחתן עם הפסל אדם קורצמן לאחר 22 שנות היכרות.

== פילמוגרפיה ==
{| class="wikitable plainrowheaders" style="white-space:nowrap"
|+טלוויזיה
!שנים
!שם הסדרה
!שם הדמות
!הערות
|-
|1983
|קנדי
|ביל
|מיני סדרת טלוויזיה
|-
|1984
|ג'ורג' וושינגטון
|צ'ארלס לי
|פרק אחד
|-
|1986
|The New Twilight Zone
|שגריר
|פרק אחד
|-
|1988
|מטרה נעה
|דובינס
|סרט טלוויזיה
|-
|1988–1991
|The Days and Nights of Molly Dodd
|מייק סיילס
|5 פרקים
|-
|1991
|אגדות מעולם המסתורין
|ביט
|פרק אחד
|-
| rowspan="2" |1992–1994
|דינוזאורים
|דמויות שונות
|3 פרקים, דיבוב
|-
|באטמן - הסדרה המצוירת
|אדוארד ניגמה,
איש החידות
|3 פרקים, דיבוב
|-
| rowspan="3" |1993
|מסע בין כוכבים: חלל עמוק 9
|וראד דקס
|פרק אחד
|-
|The Legend of Prince Valiant 
|המלך אדוארד
|פרק אחד
|-
|אנימניאקס
|רספוטין
|פרק אחד
|-
| rowspan="3" |1998
|הסערה
|אנתוני פרוספר
|סרט טלוויזיה של NBC
|-
|סופרמן: סדרת האנימציה
|אדוארד ניגמה,
איש החידות
|פרק אחד, דיבוב
|-
|הרפתקאותיו החדשות של באטמן 
|אדוארד ניגמה,
איש החידות
|פרק אחד, דיבוב
|-
|1998–1999
|ברימסטון
|שטן / מלאך
|תפקיד ראשי
(פיטר הורטון בתפקיד הראשי)
|-
|1999
|מרחרחים
|גרי הינדמן
|פרק אחד
|-
|2001–2011
|סמולוויל
|ליונל לותור
|תפקיד משני
|-
|2009
|גיבורים
|סמסון גריי (אבא של סיילר)
|פרק אחד
|-
|2011–2015
|האישה הטובה
|ג'ראד אנדרוז
|4 פרקים
|-
|2012–2013
|Tron: Uprising 
|דייסון
|4 פרקים
|-
|2014
|Perception 
|שטן
|פרק אחד
|-
|2015
|הסוכנת קרטר
|ביט
|פרק: "The Iron Ceiling"
|-
|2017
|The Lost Wife Of Robert Durst
|סיימור דארסט
|סרט טלוויזיה של Lifetime
|-
| rowspan="3" |2019
|הטובות לקרב
|ג'ראד אנדרוז מ"האישה הטובה"
|פרק אחד
|-
|סיפורי סן פרנסיסקו 
|ביל שוורץ
|פרק: "Next Level Sh*t"
|-
|פני הרוע
|ביירון דיוק
|פרק: "3 Stars"
|-
| rowspan="2" |2021
|אימת המתים המהלכים
|תיאודור "טדי" מדוקס
|5 פרקים
|-
|לוציפר
|פיטר פטרסון
|פרק: "Family Dinner"
|}

=== משחקי וידאו ===
{| class="wikitable plainrowheaders" style="white-space:nowrap"
!שם
!שנה
|-
|The Adventures of Batman & Robin
|1994
|-
|Wallace & Gromit in Project Zoo
|2003
|-
|Tron: Evolution
|2010
|}

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:בוגרי אוניברסיטת טואוסון
קטגוריה:אמריקאים שנולדו ב-1944
אפרים בלוך

אפרים בלוך (27 ביוני 1922 – 27 ביולי 2005) היה מבכירי הסיירים של הפלמ"ח, ומראשוני המודיעין הקרבי של צה"ל.

== ביוגרפיה ==
אפרים בלוך נולד בווינה שבאוסטריה, ועלה לארץ ישראל בשנת 1939.

אפרים היה מראשוני המתנדבים לפלמ"ח ביוני 1941 והתגייס למחלקת הסיירים של פלוגה ה׳ בפיקודו של חיים רון (זינגר).

אפרים היה מבכירי הסיירים של הפלמ"ח, שימש כמרגל בכפרים הערביים והיה שותף להכנת תיקי הכפרים ותיקי המטרות בשנים שלפני מלחמת העצמאות.

בזמן המאבק בבריטים, השתתף אפרים בפעולת ליל הרכבות בנובמבר 1945 וגם תכנן את מבצע פיצוץ תחנת משטרת החופים הבריטית בגבעת-אולגה. בינואר 1946 היה המתכנן והמוביל של פיצוץ גשר דמייה בליל הגשרים ביוני 1946.

בלוך היה מדריך הטופוגרפיה הבכיר של הפלמ"ח וגם מדריך החבלה של הארגון.

לפני הקמת המדינה והגברת העלאת מעפילים מאירופה, נשלח אפרים לצ'כוסלובקיה להבאת נשק ולאחר מכן לצרפת לשמש כמדריך בשם ארגון "ההגנה" על מנת לאמן מגויסים לצבא הישראלי לקראת הקמת המדינה.

בצרפת הכיר את בתיה ועם שובו לארץ התחתן עמה ונולדו להם יחזקאל, ירון ויואב.

כשחזר ארצה הצטרף אפרים לצה"ל והיה מראשוני המודיעין הקרבי של צה"ל ושירת בקבע עד שנת 1963.

ב-1962 בזמן שירותו הצבאי נשלח לאתיופיה לאמן את צבאו של היילה סלאסי.

אפרים דבר 6 שפות: עברית, אנגלית, צרפתית, גרמנית, יידיש וערבית.

אפרים בלוך נפטר בשנת 2005 ונקבר בבית הקברות בנתניה.

== ספריו ==
ב-1992 יזם, יחד עם חברו מנחם רוסק, את הוצאת הספר של פלוגה ה' "והלכתם בארץ".

== קישורים חיצוניים ==
*[http://www.palmach.org.il/memorial/fighterpage/?itemId=71900 בלוך אפרים], באתר הפלמ"ח
*

== הערות שוליים ==

קטגוריה:לוחמי הפלמ"ח
קטגוריה:עולים במלחמת העולם השנייה
קטגוריה:ישראלים ילידי אוסטריה
קטגוריה:ישראלים שנולדו ב-1922
קטגוריה:ישראלים שנפטרו ב-2005
אריק ג'ונסון (שחקן)

אריק ג'והן ג'ונסון (באנגלית: Eric Johann Johnson; נולד ב-7 באוגוסט 1979 בקנדה) הוא שחקן קנדי.

== ביוגרפיה ==
ג'ונסון נולד באדמונטון בירת אלברטה לג'יין ופרד ג'ונסון.

== פילמוגרפיה ==
{| class="wikitable"
|+קולנוע וטלוויזיה
!שנה
!שם
!תפקיד
!הערות
|-
| rowspan="2" |1994
|Road to Saddle River
|לנס
|
|-
|Legends of the Fall
|טריסטן
|
|-
| rowspan="2" |1998
|Oklahoma City: A Survivor's Story
|ג'ייסון
|
|-
|Heart of the Sun
|ג'ק
|
|-
| rowspan="2" |1999
|Question of Privilege
|ג'ואל
|
|-
|Atomic Train
|דני
|
|-
| rowspan="4" |2000
|Borderline Normal
|רוקו
|
|-
|Bear With Me
|סקוט רובינסון
|
|-
|Scorn
|דארן
|
|-
|Children of Fortune
|אנדרו באסט
|
|-
|2001
|Texas Rangers
|רולינס
|
|-
| rowspan="2" |2002
|Bang Bang You're Dead
|מארק קנוורת
|
|-
|Beauty Shot
|צ'אד ג'ונסון
|
|-
| rowspan="2" |2003
|Stealing Sinatra
|דין טורנס
|
|-
|Hollywood Wives: The New Generation
|בריאן ריכטר
|
|-
| rowspan="6" |2004
|A Friend of the Family
|דאריס שו
|
|-
|Ginger Snaps 2: Unleashed
|טיילר
|
|-
|A Clown's Gift
|סם
|
|-
|Blinded
|ג'ון
|
|-
|Anonymous Rex
|ריס
|
|-
|The Work and the Glory
|ג'ושוע סטיד
|
|-
| rowspan="3" |2005
|Falcon Beach
|ליין בראדשו
|
|-
|Marker
|רודי דאץ'
|
|-
|The Work and the Glory: American Zion
|ג'ושוע סטיד
|
|-
| rowspan="3" |2006
|Expiration Date
|פקיד
|
|-
|The Work and the Glory: A House Divided
|ג'ושוע סטיד
|
|-
|Honeymoon with Mom
|אדם
|
|-
|2007–2008
|פלאש גורדון
|פלאש גורדון
|סדרת טלוויזיה
|-
|2009
|My Nanny's Secret
|דרו
|
|-
| rowspan="2" |2010
|Meteor Storm
|קייל פמבר
|
|-
|Call Me Mrs. Miracle
|ג'ייק פינלי
|
|-
|2010–2013
|רוקי בלו
|לוק קאלהאן
|סדרת טלוויזיה
|-
| rowspan="3" |2013
|Oh Christmas Tree!
|דארן
|
|-
|Meteor Storm
|קייל פמבר
|
|-
|Fir Crazy
|דארן
|
|-
|2014–2015
|הניק
|אוורט גלינגר
|סדרת טלוויזיה
|-
|2016
|Valentine Ever After
|בן
|
|-
|2017
|Fifty Shades Darker
|ג'ק הייד
|
|-
| rowspan="3" |2018
|Fifty Shades Freed
|ג'ק הייד
|
|-
|A Simple Favor
|דייוויס
|
|-
|Caught
|בריאן הרן
|סדרת טלוויזיה
|-
|2019
|Disappearance at Clifton Hill
|צ'רלי לייק
|
|-
|2020
|ויקיניגים
|אריק
|סדרת טלוויזיה
|-
|2020
|קונדור
|טרייסי קריין
|סדרת טלוויזיה
|-
|2021
|אלים אמריקאים
|צ'אד מאליגן
|סדרת טלוויזיה
|-
|2022
|שקרניות קטנות: החטא הקדמון
|שריף ביזלי
|סדרת טלוויזיה
|-
|2023
|רחוק-רחוק מכאן
|קלינט לוגן
|
|}

{| class="wikitable"
|+משחקי וידאו
!שם
!דמות
!הערות
!שנה
|-
| rowspan="2" |Splinter Cell: Blacklist
| rowspan="2" |סם פישר
|דיבוב
| rowspan="2" |2013
|-
|לכידת תנועה
|}

== חיים אישיים ==
ב-2004 התחתן עם אדריה באד. ב-2007 נולדה לזוג בת.

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה קנדים
קטגוריה:מדבבים קנדים
קטגוריה:שחקנים ילדים קנדים
קטגוריה:קנדים שנולדו ב-1979
בטווס-אי-קוייד

בטווס-אי-קוייד (בוולשית: Betws-y-coed ; "בית התפילה בחורש") הוא כפר וקהילה הממוקמת בעמק נהר הקונווי במחוז קונווי שבצפון ויילס, הממלכה המאוחדת. משום מיקומה וחשיבותה לתיירות באזור מוכרת העיירה בכינוי "השער לסנודוניה".

העיירה שוכנת במפגש נהרות הקונווי והל'וגווי ובצומת דרכים חשובה המחברת את כביש הוליהד ההיסטורי (כיום כביש ה-A5) וה-A470 המגיע מקונווי לאורך נהר הקונווי. בטווס-אי-קוייד נמצאת בחלקו הצפון-מזרחי של שמורת הטבע סנודוניה בתוך יער גווידיר. סביב העיירה מספר רב של מוקדי טיול וביקור לתיירים הרבים הפוקדים אותה מדי שנה, בהם מפלים, אגמים, טירת דולוויד'לן, גשר ווטרלו, מסלולי הליכה רבים, אטרקציות ספורט אקסטרים, מוזיאון הרכבת עמק קונווי ומספר מוזיאונים המוקדשים לתעשיית כריית הלווחה שהייתה נפוצה באזור.

==היסטוריה==
העיירה נוסדה סביב מנזר שהוקם במקום בסוף המאה ה-6 בתקופה שלאחר סיום השלטון הרומי בבריטניה. השם "Betws" מקורו ככל הנראה מאנגלו סקסונית: Bed-hus שמשמעותו "בית החרוזים" כלומר בית תפילה או מקום תפילה. התוספת בוולשית "Y-Coed" נוספה ככל הנראה מאוחר יותר ושמעותה "בחורש" ונועדה כדי להבדיל את בטווס-אי-קוייד מיישובים אחרים בעלי שם דומה. האזכור הראשון של המקום הוא משנת 1254 בשם "Betus".

החל מהמאה ה-19 הייתה העיירה מוקד תיירות חשוב, הרבה בזכות כביש ה-A5 המחבר את לונדון להוליהד (ומשם לדבלין) אשר עובר דרכה, בנוסף למסילת רכבת שהובילה מבקרים מלונדון לתחנת הרכבת בטווס-אי-קוייד שבנייתה הושלמה ב-1868 ופעילה גם כיום.

==גלריית תמונות==
<gallery>
General view, Bettws-y-Coed (i.e. Betws), Wales-LCCN2001703431.jpg|בטווס-אי-קוייד בסוף המאה ה-19
Pont-y-pair Bridge.jpg|גשר פונט-אי-פייר על נהר הל'וגווי
View of Betws-y-Coed railway station.jpg|רציפי תחנת הרכבת בטווס-אי-קוייד
St Mary's Church, Betws-y-Coed.jpg|כנסיית סנט מרי בעיירה
</gallery>

==ראו גם==
* בליינה פסטיניוג
* בד'גלרט

==קישורים חיצוניים==

* 
* [https://www.visitbetwsycoed.co.uk/ אתר תיירותי המוקדש לעיירה].

==הערות שוליים==

קטגוריה:ויילס: יישובים
קטגוריה:קונווי (מחוז)
קטגוריה:סנודוניה
קטגוריה:הממלכה המאוחדת: כפרים
מגומד-שאפי סוליימאנוב

מגומד-שאפי קמילייביץ' סוליימאנוב (ברוסית: Магоме́д-Шапи́ Ками́льевич Сулейма́нов; נולד ב-16 בדצמבר 1999) הוא שחקן כדורגל רוסי ממוצא קווקזי-דאגסטני, המשחק בעמדת הקשר באריס סלוניקי.

== ביוגרפיה ==
סוליימאנוב נולד במחצ'קלה בירת דאגסטן (רפובליקה של רוסיה) למשפחה מוסלמית, וגדל בבתי הספר לכדורגל בעיר.

=== קריירת מועדונים ===
סוליימאנוב במדי קרסנודאר, 2017
הוא התחיל לעסוק בכדורגל מגיל 6 והמאמן אצל המאמנים סמיון וליאבסקי, מורזה מורזאייב ורוסטאם איזבולאטוב.

ב-2013 הגיע לאקדמיה של קרסנודאר. במדי קבוצת הנוער של קרסנודאר הבקיע 14 שערים ב-54 הופעות בליגת העל הרוסית בכדורגל לנוער וזכה עמה באליפות רוסיה לנוער בעונת 2017/2018.

ב-16 ביולי 2017 הופיע בהופעת בכורה במדי קרסנודאר בליגת העל הרוסית בכדורגל, כשנכנס כמחליף בדקה ה-90 במשחק נגד רובין קאזאן, כשהחליף את ריקרדו לאבורדה והיה לבוגר אקדמיית קרסנודאר הצעיר ביותר ששיחק במשחק רשמי בהרכב קרסנודאר.

ביולי 2017 השתתף לראשונה במשחקי שלב המוקדמות השלישי בליגה האירופית כששיחק נגד לונגבי. ב-26 באוגוסט 2018 הבקיע שער בכורה באליפות רוסיה במשחק השוויון נגד אורנבורג (1:1).

ב-8 בספטמבר 2021 הושאל לגירסונספור הטורקית. במדיה כבש חמישה שערים ובישל עוד שניים ב-42 הופעות בכל המסגרות.

ב-17 באוגוסט 2022 חתם בהפועל באר שבע על חוזה השאלה לעונה אחת עם אופציית רכישה<ref><span>, באתר </span>הפועל באר שבע</ref> ב-28 באוגוסט 2022 כבש בבעיטה חופשית שער בכורה בהופעת הבכורה בקבוצה במשחק נגד בית"ר ירושלים. אולם, בהמשך חלה ירידה גדולה מאוד בכושרו, כשבנוסף השתתף בתגרה שהתקיימה בסיום משחק מול מכבי חיפה (בגינה הורחר ל12 משחקים ) ולכן הוחלט שלא להמשיך את ההתקשרות עמו.

בחודש אוקטובר 2023, במקביל לטבח שביצע ארגון חמאס באזרחי מדינת ישראל, שיתף שאפי במספר הזדמנויות בפרופיל האינסטגרם שלו תכנים נגד מדינת ישראל ותמיכה בטרור. על אף ששיחק במדינה זו בעבר.

=== קריירה בנבחרת ===
סוליימאנוב שיחק במדי הנבחרות הצעירות של רוסיה. הוא עלה לראשונה לשחק בטורניר לזכר גרנטקין במשחק נגד רומניה ב-2014. במרץ 2019 שיחק לראשונה במדי הנבחרת הצעירה, במשחק ידידות נגד שוודיה שבו הבקיע ובישל.

== קישורים חיצוניים ==

* 

== הערות שוליים ==

קטגוריה:כדורגלנים רוסים
קטגוריה:חלוצי כדורגל רוסים
קטגוריה:מחצ'קלה: כדורגלנים
קטגוריה:כדורגלני קרסנודאר
קטגוריה:כדורגלנים זרים בישראל
קטגוריה:כדורגלני הפועל באר שבע
קטגוריה:מוסלמים
קטגוריה:דגסטן: ספורט
קטגוריה:ספורטאים זרים בטורקיה
קטגוריה:ספורטאים רוסים בישראל
קטגוריה:רוסים שנולדו ב-1999
קטגוריה:כדורגלני אריס סלוניקי
יחסי קניה–שווייץ

יחסי קניה–שווייץ הם היחסים שבין רפובליקת קניה לשווייץ.

==היסטוריה==
שווייץ הכירה בעצמאות קניה בשנת 1963, והיחסים הדיפלומטיים בין המדינות החלו בשנת 1964, כאשר שווייץ פתחה שגרירות בניירובי.

==סחר ושיתוף פעולה==
המשרד של הסוכנות השווייצרית לפיתוח ושיתוף פעולה (SDC) לקרן אפריקה נמצא בניירובי.

בשנת 2013, קניה הייתה שותפת המסחר החמישית בגודלה של שווייץ באפריקה שמדרום לסהרה. היקף הסחר בין המדינות באותה שנה עמד על כ-110 מיליון דולר.

הייצוא העיקרי של קניה לשווייץ כולל פרחים, תה וקפה. הייצוא העיקרי של שווייץ לקניה כולל תרופות ומוצרים כימיים.

==ייצוג דיפלומטי==
לקניה כח משימה קבוע במשרד האו"ם בז'נבה, הכולל גם קונסוליה כללית המטפלת בכל העניינים הדיפלומטיים במדינה.

לשווייץ שגרירות בניירובי.

==קישורים חיצוניים==
* [http://www.kenyamission.ch/ אתר כח המשימה הקבוע של קניה בז'נבה]
* [https://www.eda.admin.ch/nairobi שגרירות שווייץ בקניה]
יחסי גרמניה–קניה

יחסי גרמניה–קניה הם היחסים הבילטראליים בין גרמניה לבין קניה.

== היסטוריה ==
אוהורו הצעיר (הנשיא הנוכחי של קניה) עם אביו קניאטה (נשיא קניה הראשון) ונשיא גרמניה המערבית היינריך ליבקה.]] 
גרמניה הייתה המדינה הראשונה שהכירה בעצמאות קניה. שתי המדינות נהנות מיחסים חמים.

בשנת 1966 ביקר בניירובי נשיא גרמניה המערבית היינריך ליבקה.

ביולי 2011 ביקרה קנצלרית גרמניה אנגלה מרקל בקניה. היא ניהלה שיחות עם הנשיא מוואי קיבאקי ועם ראש הממשלה, ראילה אודינגה. הקנצלרית הייתה בסיור כדי להתחיל את 'אפריקה-קונספט' החדש.

בשנת 2014, שר החוץ של קניה, אמינה מוחמד נפגש עם שר הממשלה של גרמניה פרנק-ואלטר שטיינמאייר בברלין.

באותה שנה, נשיא גרמניה לשעבר, הורסט קלר הוביל משלחת סחר לניירובי. הוא גם קיים שיחות עם הנשיא אוהורו קניאטה.

גרמניה היא בדרך כלל המקור השלישי או הרביעי בגודלו של תיירים לקניה. גרמניה שלא כמו מדינות אחרות באירופה מיעטה בהוצאת יועצי נסיעות לקניה.

== שיתוף פעולה בפיתוח ==
שיתוף פעולה בפיתוח גרמני בין השנים 2014–2016 אמור להיות שווה 14.6 מיליארד KES (138 מיליון אירו).

תחומי המפתח עבור קניה וגרמניה הם:
* חקלאות (התמקדות בביטחון מזון וחוסן מבצורת).
* פיתוח תחום המים והתברואה.
* תמיכה במגזר הבריאות.
* ממשל טוב (התמודדות עם שחיתות ושיפור השקיפות והאחריות).
* אנרגיה מתחדשת ויעילות אנרגטית.
* חינוך.

סיוע בפיתוח רשמי (ODA) לקניה מסתכם ב-24.08 מיליארד KES (227 מיליון אירו) בשנה (2011/2012). גרמניה היא התורמת הפיננסית השנייה בגודלה. למספר רב של קרנות פוליטיות גרמניות יש גם משרד בקניה.

=== סחר ===
גרמניה היא שוק הייצוא השלישי בגודלו של קניה באירופה אחרי בריטניה והולנד.

בשנת 2013 ייצאה קניה סחורות בשווי 8.24 מיליארד KES (78 מיליון אירו) לגרמניה. גרמניה ייצאה סחורות בשווי 37.49 מיליארד KES (354 מיליון אירו) לקניה.

קניה וגרמניה חתמו על הסכם למניעת מיסוי כפול בשנת 1977.

=== FDI ===
חברות כמו BASF ו-Lufthansa Cargo פועלות בקניה. למעלה מ־60 חברות גרמניות השקיעו יותר בקניה מ-9 מיליארד KES (86 מיליון אירו).

== נציגויות דיפלומטיות ==
לקניה היו יחסים דיפלומטיים עם מערב גרמניה והשגרירות שכנה בבון. לאחר האיחוד של מזרח ומערב גרמניה, השגרירות עברה לברלין.

בנוסף, לגרמניה יש שגרירות בניירובי.

== קישורים חיצוניים ==

== הערות שוליים ==
יחסי קניה–שוודיה

יחסי קניה–שוודיה הם היחסים שבין רפובליקת קניה לממלכת שוודיה.

==סחר ושותפות כלכלית==
בשנת 1973 חתמו שתי המדינות על הסכם הימנעות ממס כפול. בין השנים 2003–2012 עלה המסחר בין שתי המדינות ב-310%.

בשנת 2012 נאמד סך הסיוע ההומניטרי של שוודיה בקניה בכ-8.7 מיליון אירו, כשסך הסיוע הכלכלי ותוכניות הפיתוח במשך השנים נאמד בכ-50 מיליון אירו.

הייצוא העיקרי של קניה לשוודיה כולל קפה, פרחים, פירות וירקות. הייצוא העיקרי של שוודיה לקניה כולל ציוד טלקומוניקציה, נייר, מכונות, מוצרים מיוצרים, ציוד רפואי וכלי רכב. בשנת 2012 ייצאה קניה לשוודיה סחורות בסך 47.34 מיליון אירו, ושוודיה ייצאה לקניה סחורות בשווי 61 מיליון אירו.

למעלה מ-50 חברות שוודיות בינלאומיות פועלות בניירובי, כשרוב החברות מנהלות משם את פעילותן ברחבי אפריקה, בשל מיקומה האסטרטגי של העיר.

==ייצוג דיפלומטי==
לקניה יש שגרירות בסטוקהולם, כששגריר זה מכהן גם כשגריר באיסלנד, דנמרק, נורווגיה ופינלנד.

לשוודיה יש שגרירות בניירובי.

==קישורים חיצוניים==
* [http://kenyaembassystockholm.com/ שגרירות קניה בסטוקהולם]
* [https://web.archive.org/web/20170213005938/http://www.swedenabroad.com/en-GB/Embassies/Nairobi/ שגרירות שוודיה בניירובי]
יחסי אנגולה–קניה

יחסי אנגולה–קניה הם היחסים שבין רפובליקת אנגולה לרפובליקת קניה.

==שיתוף פעולה==
בסדרת פגישות במהלך שנת 2014 בניירובי ובלואנדה נחתמו כמה הסכמים בין המדינות, שכללו הקמת נציבות משותפת לשיתוף פעולה, משרד להתייעצות פוליטית בין משרד החוץ של אנגולה לזה של קניה והסכם כללי לשיתוף פעולה כלכלי, מדעי, תרבותי וטכני בין ממשלות קניה ואנגולה.

שר החוץ של קניה ביקר באנגולה בינואר 2014 ושר החוץ של אנגולה ביקר בניירובי ביולי 2014.

==ייצוג דיפלומטי==
השגריר בנמיביה שימש כשגריר קניה באנגולה עד שבשנת 2011 הודיעה קניה על פתיחת שגרירות נפרדת באנגולה.

==קישורים חיצוניים==

==הערות שוליים==
יחסי ברזיל–קניה

שגריר קניה בברזיל למרון קאנטו נפגש עם נשיא ברזיל [[ז'איר בולסונרו, אפריל 2021]]
יחסי ברזיל–קניה הם היחסים שבין הרפובליקה הפדרלית של ברזיל לרפובליקת קניה.

==סחר ושותפות כלכלית==
ביולי 2010 ערך נשיא ברזיל לואיז אינסיו דה סילבה ביקור ממלכתי בקניה, במהלכו חתם על מספר הסכמי שיתוף פעולה דו צדדיים. ההסכמים כללו שיתוף פעולה בין המדינות בנושאי טכנולוגיית דלק ביו, חקלאות, אנרגיה, חקר משאבי טבע ודיור.

באפריל 2014 חתמו שתי המדינות על הלוואה למען חיזוק המכניזם של החקלאות בקניה. בעסקה קידמה ברזיל הלוואה של 80 מיליון דולר. העסקה נחתמה על ידי שר החקלאות הקנייתי ושר הפיתוח, התעשייה וסחר החוץ הברזילאי.

בשנת 2010 ייצאה ברזיל לקניה סחורה בשווי 121 מיליון דולר, וקניה ייצאה לברזיל סחורה בשווי 740,000 דולר. בשנת 2012 גדל היקף הסחר משמעותית, כשברזיל ייצאה סחורה בשווי 289 מיליון דולר, וקניה ייצאה סחורה בשווי 1.1 מיליון דולר.

הייצוא העיקרי של ברזיל לקניה כולל כלי טיס, מכשירי חשמל ביתיים ותעשייתיים, מכונות כבדות לכרייה ובנייה, ציוד חקלאי, טרקטורים וחוטי אלומיניום.

קניה היא הקונה הגדולה ביותר באפריקה של מטוסי אמבראר הברזילאים.

==ייצוג דיפלומטי==
לברזיל יש שגרירות בניירובי.

לקניה יש שגרירות בברזיליה, המשמשת גם כשגרירות בוונצואלה.

==קישורים חיצוניים==

* [http://nairobi.itamaraty.gov.br/en-us/ שגרירות ברזיל בניירובי]
* [https://web.archive.org/web/20150118164009/http://www.kenyaembassybrazil.com.br/en/home שגרירות קניה בברזיליה]

==הערות שוליים==
יחסי ונצואלה–קניה

יחסי ונצואלה–קניה הם היחסים שבין הרפובליקה הבוליברית של ונצואלה לרפובליקת קניה.

==היסטוריה==
ונצואלה וקניה החלו ביחסים דיפלומטיים רשמיים בשנת 1970.

למרות שקניה בדרך כלל משתפת פעולה עם מדינות המערב, במהלך המלחמה הקרה היא הייתה חלק מהמדינות הבלתי-מזדהות.

==שיתוף פעולה==
שתי המדינות חתמו על הסכמים בתחום הפוליטי, הטכני, התרבותי והאנרגטי.

==ייצוג דיפלומטי==
לוונצואלה יש שגרירות בניירובי.

לקניה יש שגרירות בברזיליה, המשמשת גם כשגרירות בוונצואלה.

==אירוע השגרירות בשנת 2012==
בשנת 2012 נרצחה אולגה פונסקה, שגרירה ממלאת מקום של ונצואלה בקניה. המזכיר הראשון של השגרירות, דווייט סגראיי הואשם ברצח. ההנחה היא שהשניים נלחמו על הנהגת השגרירות.

במהלך המשפט התגלה כי בין היתר הוברחו סמים לקניה דרך השגרירות בוונצואלה.

נכון לשנת 2014 הרצח נותר בלתי פתור.

==הערות שוליים==
יחסי צ'ילה–קניה

יחסי צ'ילה–קניה הם יחסי החוץ שבין הרפובליקה של צ'ילה לרפובליקת קניה.

==היסטוריה==
היחסים הרשמיים בין המדינות החלו בשנת 1975.

==סחר ושותפות כלכלית==
לצ'ילה ולקניה יש שיתוף פעולה בפיתוח הספורט שהחל בספטמבר 2013. אתלטים קנייתיים מתאמנים עם הצ'יליאנים וטכנולוגיה הועברה מצ'ילה לצורך פיתוח האצטדיונים בקניה.

שתי המדינות חתמו על מספר רב של הסכמים, בהם הסכם לשיתוף פעולה מדעי וטכנולוגי בין צ'ילה לקניה בשנת 1991, הסכם להכשרת דיפלומטים קנייתים במכון לשירות החוץ של צ'ילה והסכם לפטור מוויזה לדרכונים דיפלומטיים ורשמיים.

מוצרי הייצוא הקנייתיים היקרים ביותר לצ'ילה הם תה שחור ואננס. מוצר היצוא הצ'יליאני היקר ביותר הם נורות ליליום.

==ייצוג דיפלומטי==
לצ'ילה יש שגרירות בניירובי.

שגריר קניה בברזיליה משמש גם כשגריר בצ'ילה, ובנוסף יש לקניה קונסוליית כבוד בסנטיאגו דה צ'ילה.

==הערות שוליים==
יחסי קובה–קניה

יחסי קובה–קניה הם היחסים שבין הרפובליקה של קובה לרפובליקת קניה.

==היסטוריה==
היחסים הרשמיים בין המדינות החלו בשנת 2001.

במרץ 2018 ערך נשיא קניה אוהורו קניאטה ביקור רשמי ראשון בקובה, שם נפגש עם נשיא קובה ראול קסטרו.

==סחר ושיתוף פעולה==
הסכמים על שיתוף פעולה בין קובה וקניה נחתמו במהלך השנים. ההסכמים הם בענפי הבריאות, הספורט והחינוך.

היקף הסחר בין קובה לקניה עמד בשנת 2010 על 19.8 מיליון דולר, אך הוא צנח לשפל של פחות מ-100,000 דולר בשנה. הייצוא מקובה לקניה מורכב ברובו מאלכוהול וסיגרים.

==ייצוג דיפלומטי==
לקובה יש שגרירות בניירובי.

לקניה יש שגרירות בהוואנה.

==הערות שוליים==
יחסי מדגסקר–רוסיה

יחסי מדגסקר–רוסיה הם היחסים שבין רפובליקת מדגסקר לפדרציה הרוסית.

==היסטוריה==
היחסים הרשמיים בין המדינות החלו ב-29 בספטמבר 1972.

במהלך המשבר הפוליטי במדגסקר ב-2009, אמר שר החוץ של רוסיה סרגיי לברוב כי "רוסיה מודאגת מהתדירות הגוברת של הניסיונות ביבשת אפריקה לפנות לשיטות לא חוקיות לפתרון בעיות פוליטיות פנימיות". הוא המשיך ואמר כי בנוסף להגברת הבעיות הכלכליות והחברתיות, השימוש בכוח מעורר דאגה ונוגד את העקרונות הדמוקרטיים, תוך שהוא מאשר את תמיכת רוסיה בעמדת האיחוד האפריקני.

==ייצוג דיפלומטי==
למדגסקר יש שגרירות במוסקבה.

לרוסיה יש שגרירות באנטננריבו.

==קישורים חיצוניים==
* [http://www.ambamadagascar.ru/ שגרירות מדגסקר במוסקבה]
* [https://web.archive.org/web/20110430003539/http://www.madagascar.mid.ru/ שגרירות רוסיה באנטננריבו]
* [http://www.mid.ru/ns-rafr.nsf/strana?OpenView&Start=1&Count=30&Expand=27#27 מסמכים על יחסי מדגסקר-רוסיה ממשרד החוץ הרוסי]

==הערות שוליים==
יחסי מוזמביק–רוסיה

יחסי מוזמביק–רוסיה הם היחסים שבין רפובליקת מוזמביק לפדרציה הרוסית.

==היסטוריה==
בשנות השישים תמכה רוסיה בארגון "פרלימו" במאבקו נגד האימפריה הפורטוגזית, ומרבית ממנהיגיו הוכשרו ברוסיה.

היחסים הרשמיים בין המדינות החלו ב-25 ביוני 1975, זמן קצר לאחר הכרזת העצמאות של מוזמביק.

==שיתוף פעולה==
ביוני 2007 חתמו שתי המדינות על הסכם לשיתוף פעולה כללי ביניהן.

בשנת 2015 ניתן לחברת רוסנפט הרוסית רישיון להפקת גז טבעי במדגסקר יחד עם חברת אקסון מוביל האמריקאית.

במרץ 2018, כשביקר שר החוץ של רוסיה סרגיי לברוב במפוטו, הוא הודיע כי רוסיה תגביר את שיתוף הפעולה עם מוזמביק נגד הטרור.

==ייצוג דיפלומטי==
מוזמביק מחזיקה שגרירות בבירת רוסיה, מוסקבה.

רוסיה מחזיקה שגרירות בבירת מוזמביק, מפוטו.

==קישורים חיצוניים==
* [https://web.archive.org/web/20070513024402/http://www.mozambik.mid.ru/ שגרירות רוסיה במפוטו]
* [http://www.mid.ru/ns-rafr.nsf/strana?OpenView&Start=30&Count=30&Expand=31#31 מסמכים על יחסי מוזמביק-רוסיה ממשרד החוץ הרוסי]

==הערות שוליים==
יחסי הוותיקן – סרי לנקה

יחסי הוותיקן–סרי לנקה הם היחסים הדיפלומטיים שבין מדינת קריית הוותיקן לבין הרפובליקה הדמוקרטית הסוציאליסטית של סרי לנקה.

==היסטוריה==
היחסים הרשמיים בין המדינות החלו בשנת 1976.

שלושה אפיפיורים ביקרו בסרי לנקה: פאולוס השישי בדצמבר 1970, יוחנן פאולוס השני בינואר 1995 ופרנציסקוס בינואר 2015, שנפגש עם נשיא סרי לנקה מייטריפלה סיריסנה.

נשיא סרי לנקה מהינדה ראג'פקסה ביקר בוותיקן ביוני 2012, ונפגש עם האפיפיור בנדיקטוס השישה עשר.

==ייצוג דיפלומטי==
לוותיקן יש נציגות דיפלומטית בקולומבו.

החל מדצמבר 2011 הנציגה הקבועה של סרי לנקה באו"ם בז'נבה משמשת גם כשגרירה בוותיקן.

==קישורים חיצוניים==

==הערות שוליים==
מוריס מרינה

מוריס מרינה (באנגלית: Morris Marina) היא מכונית משפחתית אשר יוצרה במספר גרסאות, מתוצרת יצרנית הרכב הבריטית Morris Motors Limited חברת בת של הקוֹנְגְּלוֹמֵרָט הבריטי British Leyland אשר יוצרה בין השנים 1971–1980 בבריטניה, אוסטרליה, ניו זילנד, דרום אפריקה, מלטה ומלזיה.

==גרסאות==
 
* 4 דלתות - סדאן.
* 2 דלתות - קופה.
* 2 דלתות - קבריולה, יוצרה בין השנים 1975-1978
* 5 דלתות - סטיישן.
* 2 דלתות - טנדר (בסין).
* 2 דלתות - מסחרית.

=="מוריס מרינה"==

* יוצרו 1,163,116 יחידות.
* 5 נוסעים.
* 4 דלתות.
* מנוע קדמי.
* סוג הנעה: הנעה אחורית.

==תמונות==
<gallery mode="packed" heights="100">
קובץ:1981 Morris 1700 Sedan (6310926307).jpg|"מוריס מרינה" 
קובץ:1974 Morris Marina 1.8 Super Saloon (7075891065).jpg|"מוריס מרינה", שנת 1974 
קובץ:1972 Morris Marina 1.8 TC Coupe (31781614662).jpg|"מוריס מרינה" דגם "TC" קופה, שנת 1972 
קובץ:Morris Marina Coupe (1).jpg |"מוריס מרינה" - קופה
קובץ:1972 Morris Marina 1.3 SDL (16506133083).jpg |"מוריס מרינה" דגם "1.3 SDL", שנת 1972 - קופה
קובץ:1972 Morris Marina Super Deluxe Coupe (17261145535).jpg|"מוריס מרינה", שנת 1972 - קופה שיוצרה באוסטרליה, מבט לתא הנהג ולוח מחוונים
קובץ:1976 Morris Marina 1.8 Super (36381719814).jpg|"מוריס מרינה", שנת 1976 
קובץ: 1975 Austin-Morris 500 DL Van (31605027005).jpg|"מוריס מרינה" דגם "500 DL", שנת 1975 - מסחרית 
קובץ:1978 Austin-Morris 500 DL Utility (7709232100).jpg|"מוריס מרינה", שנת 1978 - טנדר 
קובץ:1981 Morris 575 Utility (5903975447).jpg|"מוריס מרינה", שנת 1981 - טנדר 
קובץ:1974 Morris Marina Estate (19528638810).jpg|"מוריס מרינה", שנת 1974 - סטיישן 
קובץ:1978 Morris Marina 1.8 Super (32300239262).jpg|"מוריס מרינה", שנת 1978 - סטיישן 
</gallery>

== קישורים חיצוניים ==

* 
* 

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:טנדרים
קטגוריה:מכוניות מסחריות

קטגוריה:דגמי מכוניות שהושקו ב-1971
קטגוריה:מכוניות בריטיות
קטגוריה:כלי רכב המורכבים במלזיה
קטגוריה:כלי רכב המורכבים במלטה
קטגוריה:כלי רכב המיוצרים בניו זילנד
קטגוריה:כלי רכב המיוצרים בדרום אפריקה
קטגוריה:כלי רכב המיוצרים באוסטרליה
מרינה
לואיג'י פגיולי

לואיג'י פגיולי (באיטלקית: Luigi Fagioli, 9 ביוני 1898 - 20 ביוני 1952) היה נהג מרוצים איטלקי שזכה לכינוי "השודד מאברוצי". הוא הנהג המבוגר מיותר שניצח מרוץ באליפות הפורמולה 1 והוא גם המנצח היחיד שנולד לפני תחילת המאה העשרים.

==קריירת מרוצים==
פגיולי נולד בעיירה אוזימו שבחבל אנקונה, איטליה. בגיל צעיר החל להתחרות במרוצי טיפוס גבעה ומכוניות ספורט. בשנת 1926 החל להתחרות במרוצי גרנד פרי ובשנת 1930 צורף לקבוצת מזארטי. ההצלחה שלו הייתה מהירה ובאותה השנה ניצח את מרוץ הקופה צ'יאנו והמרוץ במסלול אבלינו. באפריל של 1931 התחרה ראש בראש מול לואי שירון בגרנד פרי מונקו. שירון ניצח לבסוף את המרוץ, אך פגיולי הציג את יכולות הנהיגה הגבוהות שלו וזכה לשבחים רבים על המאבק שניהל. בקרב נוסף ביניהם שהתקיים במונצה בהמשך השנה ניצח פגיולי את שירון ואת אקילה ורצי וטאציו נובולארי האיטלקים. בשנת 1932 ניצח את הגרנד פרי של רומא. לקראת עונת 1933 הוחתם על ידי אלפא רומיאו בסקדוריה פרארי. הוא התחרה באלפא רומיאו P3 וניצח את הקופה אצ'רבו, גרנד פרי קומנז' וגרנד פרי איטליה.

בשנת 1934 הוחתם על ידי קבוצת בנץ כחלק מקבוצת "חיצי הכסף" ("Silver Arrows"). הוא זכה להצלחה רבה על המסלול, אך היחסים בינו ובין מנהל הקבוצה והנהגים האחרים היו קשים. במהלך המרוץ הראשון בקבוצה נטש פגיולי את המכונית לאחר שקיבל הוראה מאלפרד נויבאואר, מנהל הקבוצה, להישאר במקום השני ולאפשר למנפרד וון בראוכיטש לנצח את המרוץ. יחד עם רודולף קרצ'יולה הוא ניצח בפעם השנייה ברציפות את הקופה אצ'רבו ואת הגרנד פרי האיטלקי והוסיף ניצחון בגרנד פרי ספרד. בשנתו השנייה בקבוצה ניצח את גרנד פרי מונקו ואת גרנד פרי פניה ריין, אך היחסים עם החברים לקבוצה המשיכו להדרדר. במהלך העונה ניסה לעקוף מספר פעמים את קרצ'יולה, למרות שקיבל הוראות קבוצתיות שלא לעשות כן. בסיום עונת 1936 עזב את מרצדס וחתם בקבוצת אוטו יוניון, שהייתה היריבה הגדולה של מרצדס. במהלך גרנד פרי טריפולי התפתח עימות פיזי בו תקף את קרצ'יולה, חברו לקבוצה לשעבר.

בעיות בריאותיות, כולל שיגרון, החלו להקשות על פגיולי להתחרות. בקופה אצ'רבו נלאף להיעזר במקל הליכה והוא נאלץ לפרוש מהתחרות. שיפור ניכר במצבו איפשר לו לחזור לתחרויות לאחר תום מלחמת העולם השנייה. בגיל 52 הצטרף פגיולי לקבוצת אלפא רומיאו לקראת עונת הבכורה של אליפות הפורמולה 1. בחמישה מתוך שישה מרוצים סיים על הפודיום. את העונה סיים במקום השלישי בדירוג הנהגים. בעונת 1951 השתתף רק במרוץ אחד - גרנד פרי צרפת, בו חלק את הניצחון יחד עם חואן מנואל פנג'יו. הניצחון בגיל 53 ו-22 ימים הפך אותו למנצח המבוגר ביותר בתולדות האליפות.

בשנת 1952 התחרה עבור קבוצת לנצ'יה במרוצי מכוניות ספורט. במרוץ המילה מילייה סיים במקום השלישי כשהוא מקדים את יריבו הוותיק קרצ'יולה. זמן קצר לאחר מכן לקח חלק בגרנד פרי מונקו, שכלל באותה השנה גם מכוניות ספורט. הוא נפגע בתאונה, שהייתה נראית כתאונה קלה, אך הפציעות הפנימיות היו חמורות. שלושה שבועות לאחר מכן נפטר בבית החולים.

==קישורים חיצוניים==

* 

==הערות שוליים==

קטגוריה:נהגי מכוניות מרוץ איטלקים
קטגוריה:איטלקים שנולדו ב-1898
קטגוריה:איטלקים שנפטרו ב-1952
תהילים קל"ט

תהילים קל"ט הוא המזמור ה-139 בספר תהילים. (על פי המספור בוולגטה ובתרגום השבעים זהו המזמור ה-138 במספר). עיקר עניינו של המזמור הוא התבוננות בתלות של האדם באל. לכאורה, האדם מדבר לפני אלוהים ומביע לפניו את מחשבותיו ואף פועל באופן עצמאי ולעיתים מנוגד לדרכו של האל, אולם בסופו של דבר, כך לפי משורר המזמור - כל מעשיו של האדם, מחשבותיו ודיבוריו הם גלויים לאל ונתונים בידיו.

==סוגת המזמור==
יש הרואים במזמור קל"ט המנון, אחרים רואים בו מזמור הודיה ומנגד יש הסוברים כי המזמור הוא מזמור תחינה או תפילתו של החוטא, תפילת יחיד. יש מבין חוקרי המקרא אשר רואים בפרק, מזמור דידקטי בשל הרצון של המשורר להדריך את הקוראים כיצד יש עליהם להתפלל.

==מבנה המזמור==
המזמור בנוי מאינקלוזיו. בעל המזמור עושה שימוש בשורש י-ד-ע בשני הפסוקים הראשונים והחותמים של המזמור. בכותרת ובפסוק החותם את המזמור מופיע השורש ח-ק-ר. גם השורש ד-ר-כ מופיע בפתיחתו ובסיומו של המזמור. המזמור מתייחד בפירושו הד-משמעי. בעל המזמור משבח את האל על כך שיצר אותו אך מנגד טוען המשורר כי כובד ידו של האל לא מאפשרת לו לברוח. לפי תוכן המזמור והמשמעויות העולות ממנו ייתכן כי כותב המזמור הוא נביא או אחד, שהנבואה הוטלה עליו ואין הוא יכול להימלט ממנה כדוגמת יונה, ירמיהו ויחזקאל, שניסו להימלט מהנבואה שהוטלה עליהם אך ללא הועיל.
יש המחלקים את המזמור לשישה חלקים:
{| class="wikitable"
|-
!פסוקים !! כותרת
|-
| א'-ו' || האל יודע את דרכיו של האדם ופועלו
|-
| ז'-י"ב || לאדם אין יכולת להסתתר מהאל
|-
| י"ג-ט"ז || האל בורא האדם ומגינו
|-
| י"ז-י"ח || המשורר מביע נאמנות למאמינים באל ובה'
|-
| י"ט-כ"ב || קריאה לה' ולבעל המזמור להילחם ברשע
|-
| כ"ג-כ"ד||סיום וקריאת המשורר לה' לעזור לו בחקירה עצמית והדרכה בדרכיו של ה'
|}

==המזמור בתרבות==
מזמור קל"ט היווה השראה למשוררים רבים ביניהם אברהם אבן עזרא ממשוררי ימי הביניים. שירו "אלהי חקרתני ותדע מזימתי" נכתב בהשראת המזמור כאשר המשורר נצמד לפרשנותו של ראב"ע.
מילות המזמור הולחנו על ידי משה פלד.

===במוזיקה החסידית===
* אנא אלך מרוחך - שני ניגוני חב"ד שונים נישורים על המילים "אנא אלך מרוחך ואנא מפניך אברח, אם אסק שמיים שם אתה, ואציעה שאול הינך". ביצוע לניגון גם של חנן בן ארי באלבום צמאה 3,<ref>[https://www.youtube.com/watch?v=7NQ2mQPk2eM אנא אלך], חנן בן ארי, צמאה 3 באתר יוטיוב.</ref> הביצוע מוכר בגרסה של מוטי וייס עם המילים מחשבות טובות.
* אם אסק שמים אהרלה סמט באלבום אוירא דארץ ישראל.
* אנא אלך - הראל טל באלבום קראתי בכל לב<ref>[https://www.youtube.com/watch?v=zwR3-nAKHGg אנא אלך], הראל טל, קראתי בכל לב, באתר יוטיוב.</ref>.

==קישורים חיצוניים==

* 

==הערות שוליים==

קלט
צערו העתיק של הירח

צערו העתיק של הירח הוא ספר מאת נעמה דעי העוסק בדרמה משפחתית על רקע תאונה של בן המשפחה, ונכתב על רקע מקרה אמיתי של אפזיה אליו נחשפה המחברת.

הספר יצא לאור בעברית בשנת 2019, בהוצאת עם עובד. הספר נכנס לרשימת המועמדים לפרס "ספיר ביכורים" 2019.

==הספר==
העלילה עוסקת במשפחת קהן, משפחה דתית לאומית נורמטיבית וברוכת ילדים המתגוררת ביישוב קהילתי ביו"ש, שחייה משתנים בבת אחת כשבן המשפחה, אריאל בן ה16, נפגע קשות בתאונת אופנוע בליל שבת. 

הספר מתאר את תהליך שיקומו של אריאל מבעד לעיניהם של חבריו ובני משפחתו, כשכל פרק נכתב בצמוד לתודעה של דמות אחרת. הדמות הפותחת וסוגרת את הספר, והיחידה המדברת בגוף ראשון היא האחות הגדולה מרים. אריאל עצמו, שנפגע פגיעת ראש קשה שכתוצאה ממנה לקה באפזיה ונפגעה יכולתו לדבר, אינו זוכה לפרק משלו אלא מתואר רק מבחוץ, למעט קטעי ביניים עילגים אותם מביאה בשמו מרים אחותו.

תהליך שיקומו של אריאל מטלטל את הקרובים לו ואת היחסים ביניהם, ובמהלכו מתגלים קשרים עמוקים, מתחים, קנאות ומחלוקות בתוך המשפחה, חברים מתגלים ואובדים ונחשף סיפור אהבה מורכב ומתמשך בין אחיו ובין נערה חילונית מעמק חפר אותה הביא הוא לביתם.

במקביל לתיאור העלילתי, עולות שאלות אמוניות לצד שאלות פילוסופיות בהן ההבחנה בין טיפוס מסוג השמש שמאיר בכוחות עצמו, לבין טיפוס מסוג הירח שזקוק לגורם חיצוני בשביל לקבל את האור. מקור השם "צערו העתיק של הירח" בפרק השביעי בספר, פרקו של הרב שלום, אביו של אריאל. בפרק זה מובאת האגדה ממסכת חולין על שני המאורות. לפי אגדה זו נהגו להקריב בבית המקדש מדי ראש חודש קרבן חטאת על האל בגלל שמיעט מאורו של הירח. אביו של הרב שלום ראה באגדה התייחסות לצמצום האלוהות שמהווה עדות מרגשת לאהבת האל את ברואיו, אך הרב שלום היה מסוגל לראות רק את החיסרון ולכאוב עליו, כפי שאינו מסוגל להתגבר על כאבו על בנו המתקשה להשתקם. ההתמודדות עם הפער בין הרצוי למצוי, בין העבר להווה, מצויה לאורך הספר ובאה לידי ביטוי גם בשמות שלושת חלקיו הלקוחים משירה של לאה גולדברג "הסתכלות בדבורה".

הדמויות הבולטות בספר:
* אריאל - נער בן 16 שנפצע קשה וסביבו מתרקמת העלילה
*יותם - בן דודו של אריאל, שיצא בשאלה וגר מאז מות אביו אצל משפחת קהן
*הרב שלום - אב המשפחה
* רות - אם המשפחה
* אבישג - חברתו של אריאל
* מרים - אחותו הבכורה של אריאל
* איתמר- אחיו הגדול של אריאל
* שי - צעירה חילונית שפגש אריאל והביא אל המשפחה

==קישורים חיצוניים==

* [https://ofra-offer-oren.com/2019/04/22/נעמה-דעי-צערו-העתיק-של-הירח-מה-השאלה-הג/ סקירת הספר] באתר "סופרת ספרים"
* [https://etiseroussi.wordpress.com/2019/06/08/צערו-העתיק-של-הירח-נעמה-דעי/ סקירת הספר] באתר "סקירת ספרים"
* [https://www.am-oved.co.il/צערו_העתיק_של_הירח הספר] באתר הוצאת עם עובד.
* [https://saritflain.co.il/?p=6841 סיקרת הספר] באתר "אוצר מילים"
* [https://www.yediot.co.il/articles/0,7340,L-5501780,00.html שיחה עם הסופרת], ידיעות אחרונות
* [https://www.e-vrit.co.il/צערו_העתיק_של_הירח-details.aspx הפרק הראשון בספר].
* אתר למנויים בלבד

==הערות שוליים==

קטגוריה:ספרים בעברית
קטגוריה:ספרי ספריה לעם
יעל בורשטיין

יעל בורשטיין (נולדה בשנת 1974) היא אמנית פלסטית העוסקת בציור, בפיסול, בקולאז' ובצילום. עבודותיה של בורשטיין עוסקות ביחסים שבין חללים מנטליים לחללים פיזיים היא אוספת דימויים קיימים של חללי מגורים ריקים, נופים טבעיים ומסכות אתניות ושבטיות ושוזרת אותם לקולאז'ים צילומיים, פסלים דו־ממדיים או טפטים המתמזגים בקירות חלל התצוגה.

== ביוגרפיה ==
יעל בורשטיין נולדה בשנת 1974, בוגרת תואר ראשון בהצטיינות באקדמיה לאמנות ועיצוב בצלאל בירושלים בין השנים 1997–2001, בשנת 2001 למדה במסגרת תוכנית לחילופי סטודנטים בבית הספר לאמנות חזותית בניו יורק, ארצות הברית. בשנת 2003 למדה בסמינר לתרבות ואוצרות- לימודי תרבות, קמרה אובסקורה בית הספר לאמנות בתל אביב-יפו, בין השנים 2005–2007 למדה בלונדון, במסגרת התואר השני שלה בקולג' המלכותי לאמנות.

בשנת 2011 החלה בורשטיין ללמד במחלקה לתקשורת חזותית במרכז האקדמי ויצו חיפה, בין השנים 2003–2005 לימדה במחלקה לתקשורת חזותית במכללת שנקר - בית ספר גבוה להנדסה ולעיצוב. בין השנים 2007–2015 לימדה תקשורת חזותית בבצלאל אקדמיה לאומנות ועיצוב, ירושלים.

== תערוכות ==
=== תערוכות יחיד ===
* 2018 - "מוטות", מוזיאון הרצליה לאומנות עכשווית
* 2019 - "טהור וקשה ולבן העולם", מוזיאון תל אביב לאומנות.

=== תערוכות קבוצתיות ===
* 2007-2008 - גלריה גילית פישר, תל אביב
* 2013 - "מובי דיק", גלריה לרישום והדפס מתנת הידידים הגרמנים של מוזיאון תל אביב לאמנות ובמבואה ע"ש ברוס ורות רפפורט, הבניין ע”ש שמואל והרטה עמיר, מוזיאון תל אביב לאמנות
* 2013 - "מלא-כתם", בית אוסף קופפרמן, קיבוץ לוחמי הגטאות
* 2016 - "חדש באוסף", מוזיאון ישראל, ירושלים
* 2017 - "This Must Be The Place", עינגע גלריה לאמנות עכשווית, תל אביב
* 2018- 2019- "עסק ביש", מוזיאון תל אביב לאמנות - ביתן הלנה רובינשטיין, תל אביב
* 2019 - "יחס", בסיס לאמנות ותרבות, הרצליה פיתוח.

== עבודות נוספות ==
* 2006 - "ללא כותרת", קולאז', עיפרון על נייר, גואש וצילום שחור-לבן, 52x58 ס"מ
* 2007 - "ציפור", קולאז', 160x122 ס"מ
* 2008 - "LAa", קולאז', 75x104 ס"מ
* 2009 - "מטבח", מונטאז', 115x95 ס"מ
* 2010 - "ללא כותרת", גואש על הדפס
* 2010 - "נחש משיל עור על אפו ועיניו", גואש על הדפס,22x37 ס"מ
* 2011 - "פרוזדור", מסך משי בהדפס דיגיטלי, 65x70 ס"מ
* 2013 - "או-או", קולאז', 107x160 ס"מ
* 2013 - "ללא כותרת", הדפס והזרקת דיו פיגמנטית, 177x155 ס"מ
* 2013 - "Tukan", תמונה ממוסגרת שנמצאה, 39x32 ס"מ
* 2013 - "מפל מעשן", תמונה ממוסגרת שנמצאה,39x32 ס"מ
* 2014 - "RRR", קולאז' שחור לבן, 110x114 ס"מ
* 2014 - "ללא כותרת", קולאז', 130x156 ס"מ
* 2015 - "כחול בירוק", עיפרון על נייר, 30x40 ס"מ
* 2015 - "LA" (מחקר), גואש על הדפס, 32x24 ס"מ
* 2016 - "נחש", ברזל ובטון, 235x20x20 ס"מ
* 2016 - "עיניים", קולאז', 67x56 ס"מ.

== קישורים חיצוניים ==
* 

== הערות שוליים ==

קטגוריה:אמניות ישראליות
קטגוריה:ציירות ישראליות
קטגוריה:ציירים ישראלים
קטגוריה:אמנות פלסטית
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:בוגרי הקולג' המלכותי לאמנות
קטגוריה:ישראליות שנולדו ב-1974
קטגוריה:ישראלים שנולדו ב-1974
אאולה מגנה

אָאוּלָה מַגְנָה הוא האולם הגדול ביותר באוניברסיטת סטוקהולם בשוודיה. בנייתו הושלמה בשנת 1997<ref></ref>. בנוסף לאולם ההרצאות הגדול ישנם חדרי ישיבות וסמינרים קטנים יותר. מחוץ לאולם ההרצאות יש גלריה לקריאה. האודיטוריום משמש למפגשים אקדמיים, כמו כנסים וסימפוזיונים וכן לאירועים חיצוניים כמו אסיפות כלליות. כאן נערכו גם חלק מהרצאות נובל.

== אדריכל ==
ראלף ארסקין 
אאולה מגנה עוצבה על ידי האדריכל ראלף ארסקין, שתכנן גם את האולהוסט הסמוך, את ספריית אוניברסיטת סטוקהולם, את אקטיברום (פרסקאטיהאלן), ואת בית המשפטים בעבור האוניברסיטה. אאולה מגנה היה הפרויקט האחרון של ארסקין עבור האוניברסיטה לפני מותו בשנת 2005. הרעיון להציב אודיטוריום באתר נוצר מאז תכנון הקמפוס בשנות ה־1960 המוקדמות.

== עיצוב ==
פירוט לבנים, חזית דרומית 
הבניין בנוי לתוך האדמה. מהצד הצפוני ומהכניסה הראשית הוא נותן רושם נמוך וצנוע, הנשלט על ידי משטחי זכוכית גדולים. בצד הדרומי, הבניין במלוא גובהו. ארסקין מפרק את החזית ל"כרכים" רבים בגודל, מבנה, וגובה שונים ובסידור מעניין. החזית הצפונית מצופה בלבנים בגוונים שונים של אדום, מתבטאות בארשת של מרקמי משטח מגוונים. הגג, הנראה למרחוק, כולל מחזירי שמש, האופייניים לסגנונו של ארסקין, המעבירים אור יום לאולם דרך צוהר. המרחב הפנימי מציע פנורמה עצומה דרך חזית הזכוכית מצפון, אשר מציבה את הצופה במגע הדוק עם הטבע ועם האלונים הישנים שבחוץ. בפנים חוזרים קירות הלבֵנים. לעיצוב הפנים יש תחושה טבעית דרך סלע חשוף במבואה התחתונה. הבטנה הכפרית של עץ בצבע בלונד היא תכונה אופיינית בכל הבניין, ומציגה ניגודיות חמה לאבן הזכוכית.
אודיטוריום 
עיצוב האודיטוריום נוצר בהשראת תוכנית חצי־מעגלית של אמפיתיאטרון עתיק. זה נועד לאפשר לקהל של 1,200 לשמוע את הדובר ללא הגברה חשמלית. למטרה זו עבד ארסקין עם היועץ האקוסטי נילס-אוקה נילסון. לתקרת העץ יש שיפוע תלול לכיוון הבמה המגביר את התפשטות הצליל ומונע הדים. פתרונות אלה נועדו גם לספק אפקט פיסולי אסתטי. כדי להשיג התפשטות מרבית של צליל, השיפוע התלול שולב בעיצוב, והחומרים והצורות של החלל נבחרו בקפידה.

== לקריאה נוספת ==
* Hultin, Olof ; Österling, Ola; Perlmutter, Michael (2002) [1998]. Guide till Stockholms Arkitektur (Guide to Stockholm's architecture, 2nd edition). Stockholm: Architecture Publishers. [http://libris.kb.se/bib/8465772 Libris 8465772]. 
* Erskine, Ralph; (1998) "Aula Magna, Stockholm", Architecture, No. 1 Stockholm
* Egelius, Mats, (1998) "Aula Magna closes the circle", Architecture, No. 1, Stockholm
== הערות שוליים ==

== קישורים חיצוניים ==

* 
קטגוריה:סטוקהולם: מבנים
קטגוריה:אוניברסיטת סטוקהולם